روسیانین انرژی شیرکتی "گازپروم" "تورک آخینی" و "قوزیی آخینی 2" لاییحه‌لری ایله باغلی یازی‌لی آچیقلاما وئردی.
آچیقلامادا شیرکتین ایداره هئیتی‌نین "تورک آخینی" و "قوزیی آخینی 2" لاییحه‌لرین‌دکی سون وضعیتی قیمتلندیردیگی بیلدیریلدی.
هر ایکی لاییحه‌نین اینشاسیندا معین اولونان تقویم ایستیقامتینده ایرلیلییش اولدوغو قئید ائدیلن آچیقلامادا قوزیی آخینی 2" لاییحه‌سی‌نین 59 فایزلیک حیسه‌سینی تشکیل ائدن 1450 کیلومترلیک بورو کمری‌نین بالتیک دنیزینه چکیلدیگی باره‌ده معلومات وئریلدی.
آچیقلامادا "تورک آخینی" لاییحه‌سینده قارا دنیزده بورو کمری سیستمی‌نین قوراشدیریلماسی‌نین تاماملاندیغی خاطیرلادیلا‌راق: "تورکیه-‌نین تراکیا ساحلیندکی کیییکؤیده یئرلشن قبول ترمینالینی‌نین اینشاسی‌نین 80 فایزی باشا چاتیب" دئییلدی.
"گازپروم" داها اول وئردیگی آچیقلامادا "تورک آخینی" لاییحه‌سینده ایلک گاز نقلی‌نین ایلین سونونا قدر باشلانماسی‌نین پلانلاشدیریلدیغینی بیلدیریلمیشدی.
قئید ائدک کی، روسیا‌نین طبیعی گازی تورکیه و آوروپایا نقل ائده‌جک "تورک آخینی" طبیعی گاز بورو کمری هر بیری ایللیک 15،75 میلیارد مکعب متر توتوما مالیک ایکی خط دن عبارت اولا‌جاق.
